बरेली कॉलेज
बरेली कालेज, बरेली (अंग्रेजी: Bareilly College, Bareilly) रुहेलखण्ड विश्वविद्यालय का एक प्राचीन एवं प्रमुख महाविद्यालय है। इसकी स्थापना ब्रिटिश काल में सन १८३७ में हुई थी। मात्र ५७ छात्रों से प्रारम्भ इस विद्यालय के पहले हेड मास्टर मि० रोजर्स थे। सन १८५० में इसे राजकीय विद्यालय का दर्जा दिया गया। पहले ये महाविद्यालय आगरा विश्वविद्यालय से संबद्ध था, लेकिन बाद में जब रुहेलखण्ड विश्वविद्यालय की स्थापना हुई तब इसे रुहेलखण्ड विश्वविद्यालय से संबद्ध किया गया।